b'\n_START_ARTICLE_\nJo\xc5\xbee F\xc3\xbcrst\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je diplomiral na oddelku za dirigiranje in na oddelku za instrumente s tipkami (klavir). Tu je kon\xc4\x8dal tudi specializacijo iz klavirja. \xc5\xa0tudij dirigiranja je nadaljeval v Berlinu in Weimarju. Kariero je nadaljeval kot vodja kraljevega mo\xc5\xa1kega pevskega zbora v Belgiji, kot dirigent Komornega zbora RTV Slovenija, pevske skupine Akord 84 in ljubljanskega \xc5\xa1tudentskega Akademskega pevskega zbora Tone Tom\xc5\xa1i\xc4\x8d. Pogosto je \xc4\x8dlan \xc5\xbeirij na zborovskih tekmovanjih doma in v tujini, trenutno pa pou\xc4\x8duje na Pedago\xc5\xa1ki fakulteti Univerze v Mariboru. Za svoje umetni\xc5\xa1ko delo je prejel mnoge nagrade, med drugimi Gallusovo plaketo, najvi\xc5\xa1je slovensko zborovsko odlikovanje.'